Nazi-Duitsland - Wikipedia

# Nazi-Duitsland

### vanuit Wikipedia, die vrye ensiklopedie.

Die vlag van Nazi-Duitsland (swastika)

Nazi-Duitsland of die Derde Ryk (Duits: Drittes Reich) verwys gewoonlik na Duitsland in die jare tussen 1933 en 1945, toe dit onder die beheer was van Adolf Hitler se diktatorskap en die ideologie van Nasionaalsosialisme ('n weergawe van fascisme).

Die term Nazi is 'n kort vorm van die Duitse Nationalsozialismus; die ideologie was ingestel in die NSDAP (Nationalsozialistische Deutsche Arbeiterpartei) , die Nasionaal Sosialistiese Duitse Werkersparty, of Nazi-Party in kort.

Die Derde Ryk is 'n verafrikaansing van die Duitse uitdrukking "Das Dritte Reich", en word gebruik as 'n sinoniem vir Nazi-Duitsland. Die term is in gebruik geneem deur Nazi-propaganda, wat die Heilige Romeinse Ryk as die eerste Reich beskou het, 1871 Duitse Keiserdom as die tweede, en hulle eie bewind as die derde. Dit is gedoen met die doel om 'n terugkeer te suggereer na die voormalige Duitse glorie na die mislukking van die 1919 Weimar Republiek.

Die Derde Ryk is soms ook genoem die "Duisend Jaar Ryk", soos beplan deur sy stigter, Adolf Hitler, om te bestaan vir 'n duisend jaar.

## [wysig] Nasionaalsosialisme

Die totalitêre ideologie van die nasionaalsosialisme word as 'n variant van die Italiaanse fascisme beskou, en die twee ideologieë word dus deur 'n aantal gemeenskaplike hooftrekke gekenmerk, soos byvoorbeeld

- die anti-demokratiese leiersbeginsel (Duits: Führerkult),
- militarisme,
- aggressiewe nasionalisme en
- die propagering van die "eenheid van volk en staat" - 'n beginsel wat oorspronklik uit die sosialisme ontleen is.

In Italië was die oorspronklike fascistiese beweging onder die sogenaamde duce ("leier") Benito Mussolini in die tydperk tussen 1922 en 1943 aan die bewind. Sedert die begin van die Tweede Wêreldoorlog was Italië saam met die Japanse Keiserryk die belangrikste politieke en militêre bondgenoot van Nazi-Duitsland; na die drie lande word ook as die "Asmoondhede" verwys.

Die Duitse nasionaalsosialisme het egter ook sy eie voorgeskiedenis, wat onder meer deur die germanomaniese antisemitisme gekenmerk was en die oorspronklike fascistiese ideologie met rassistiese elemente aangevul het, wat ook die aggressiewe uitwissing van etniese groepe behels het.

Die Duitse Nazi-regime was afgestem op Adolf Hitler as die sentrale leiersfiguur. Aanvanklik het die NS-propaganda na sy bewind ook as die "Derde Ryk" verwys - 'n histories onjuiste term wat nogtans in die Duitse en Engelse taalgebied ingeburger geraak het en sinoniem vir die Nazi-diktatuur gebruik word.

Vanweë die Tweede Wêreldoorlog, wat deur Hitler begin is, en die Joodse volksmoord of Sjoa, wat op die ongekende, stelselmatige en selfs industriële moord op ses miljoen Europese Jode neergekom het, word die Nazi-regime met een van die donkerste tydperke van die wêreldgeskiedenis vereenselwig. Die slagoffers van sy massaslagtings het naas Joodse burgers ook ander groepe ingesluit, wat volgens die Nazi-propaganda as "ongewens" of "minderwaardig" beskou is soos gestremdes, Roma, Sinti, Jehova se Getuies, homoseksuele, Slawe (veral Pole en Russe) en verskillende opposisiegroepe.

### [wysig] Prominente persone in Nazi-Duitsland

#### [wysig] Staatsleiers en beamptes van die Nazi-Party

- Adolf Hitler
- Hermann Göring
- Rudolf Heß (moenie met Rudolf Höß verwar nie)
- Joseph Goebbels
- Albert Speer
- Heinrich Himmler
- Martin Bormann
- Joachim von Ribbentrop
- Alfred Rosenberg
- Adolf Eichmann
- Reinhard Heydrich
- Hjalmar Schacht
- Fritz Todt
- Ernst Röhm
- Walther Schellenberg
- Baldur von Schirach
- Gunter d'Alquen
- Ludolf von Alvensleben
- Max Amann
- Benno von Arent
- Heinz Auerswald
- Hans Aumeier
- Arthur Axmann
- Erich von dem Bach
- Richard Baer
- Gottlob Berger
- Josef Blösche
- Ernst Boepple
- Karl Brandt
- Alois Brunner
- Joseph "Sepp" Dietrich
- Otto Dietrich
- Theodor Eicke
- Richard Euringer
- Albert Forster
- Hans Frank
- Roland Freisler
- Wilhelm Frick
- Hans Fritzsche
- Achim Gercke
- Odilo Globocnik
- Amon Goeth
- Arthur Greiser
- Wilhelm Grimm
- Fritz Hartjenstein
- Rudolf Höß (moenie met Rudolf Heß verwar nie)
- Hanns Johst
- Ernst Kaltenbrunner
- Ilse Koch
- Karl Otto Koch
- Friedrich Wilhelm Krüger
- Herbert Lange
- Robert Ley
- Julius Lippert
- Hanns Ludin
- Viktor Lutze
- Josef Mengele
- Alfred Meyer
- Heinrich Müller
- Joachim Peiper
- Oswald Pohl
- Erich Priebke
- Adrian von Renteln
- Fritz Sauckel
- Carl Schmitt
- Arthur Seyß-Inquart
- Julius Streicher
- Johannes Stark

#### [wysig] Militêre leiers

- Wilhelm Keitel
- Karl Dönitz
- Erwin Rommel
- Wilhelm Keitel
- Claus von Stauffenberg
- Wilhelm Canaris
- Alfred Jodl
- Hanna Reitsch
- Ernst Udet
- Alfred Jodl
- Robert Ritter von Greim

#### [wysig] Ander

- Gottfried Benn
- Eva Braun
- Werner von Braun
- Houston Stewart Chamberlain
- Anton Drexler
- Gottfried Feder
- Friedrich Flick
- Theodor Fritsch
- Hans Friedrich Karl Günther (moenie met Hans Günther verwar nie)
- Karl Harrer
- Willibald Hentschel
- Alfred Hoche
- Armin D. Lehmann
- Lanz von Liebenfels
- Karl Lueger
- Alfred Ploetz
- John Rabe
- Geli Raubal
- Leni Riefenstahl
- Oskar Schindler
- Johannes Stark
- Rudolf von Sebottendorf
- Richard Sorge
- Richard Wagner
- Winifred Wagner
- Raoul Wallenberg
- Konrad Zuse

Ontsluit van "http://af.wikipedia.org../../../n/a/z/Nazi-Duitsland_fadb.html"

Kategorieë: Geskiedenis van Duitsland | Tweede Wêreldoorlog

##### Views

- Artikel
- Bespreking
- Huidige wysiging

##### Soek

##### Ander tale

- Български
- Deutsch
- English
- Esperanto
- Español
- Suomi
- Français
- עברית
- Hrvatski
- Italiano
- 日本語
- Nederlands
- Polski
- Português
- Română
- Slovenščina
- Svenska
- ไทย
- ‪中文(中国大陆)‬